ทีแรกว่าจะเพิ่มร้านใหม่ แต่ลองเสริชที่อยู่ร้านในอากู๋ แล้วเจอลิ้งค์ของวงในขึ้นมา รูปเดียวที่มีอยู่ ป้ายหมูใส่แว่นตรงกันกับ รูปในเฟสฯของร้าน คิดว่าร้านเดียวกันนี่หล่ะ 100%  ส่งไปแก้ไขชื่อ+เพิ่มเฟสฯของร้านไปแล้วค่ะ

ร้านใช้ชื่อว่า โบ้​ หมูกรอบ​ (เสริชชื่อได้ในเฟสฯ) ร้านปิดทุกวันพุธ เวลาเปิด​ทำการ​ 6.30-16.00 น. ถามเจ้าของร้านมาค่ะอันนี้  ตรงกับที่รีวิวแรกแอดไว้นะคะ

เดิน​ผ่านบูธเห็นหมูกรอบแขวนเรียงรายอยู่ในตู้ดูดีมากๆ เลยแวะสั่งมาลอง 1 ขีด​ ราคา​ 65​ บาท

ส่วนของหนังหมูกรอบม๊ากกก กัดแล้วป่น เค็มนิดๆแต่พองาม 

ส่วนของเนื้อ นุ่มมาก​ ติดหวานนิดๆ อร่อยแบบไม่ต้องพึ่งน้ำจิ้ม


เจ้าของร้าน​และพนักงานในบูธน่ารัก ยิ้มแย้มแจ่มใส​ คุยเล่นร่าเริงดีทุกคนค่ะ 

ถ้าได้ผ่านไปแถวบางแวกคงจะต้องได้แวะไปหาร้านนี้แน่นอนเลย
